ऊर्जा मंत्री का आरोप- फ्री बिजली रोकने की साजिश कर रहे LG
Delhi Free Electricity Scheme Controversy - energy minister atishi On Delhi LG VK Saxena. दिल्ली में शराब नीति के बाद फ्री बिजली स्कीम को लेकर विवाद बढ़ता जा रहा है। केजरीवाल सरकार में ऊर्जा मंत्री आतिशी ने सोमवार को उपराज्यपाल वीके सक्सेना पर फ्री बिजली रोकने के लिए साजिश रचने का आरोप लगाया है।
दिल्ली में शराब नीति के बाद फ्री बिजली स्कीम को लेकर विवाद बढ़ता जा रहा है। केजरीवाल सरकार में ऊर्जा मंत्री आतिशी ने सोमवार को उपराज्यपाल वीके सक्सेना पर फ्री बिजली रोकने के लिए साजिश रचने का आरोप लगाया है। आतिशी ने राज्यपाल के चीफ सेक्रेटरी पर बिजली विभाग के कंपनियों को फायदा पहुंचाने के लिए सांठगांठ करने का भी दावा किया है।
ऊर्जा मंत्री ने एक प्रेस कन्फ्रेंस में कहा कि कुछ ऐसे तथ्य सामने आए हैं, जो कई सारे सवाल खड़े करते हैं। आतिशी ने कहा कि दिल्ली में फ्री बिजली को रोकने की साजिश चल रही है, क्योंकि फ्री बिजली स्कीम की फाइलें मुख्यमंत्री और ऊर्जा मंत्री को दिखाई ही नहीं जा रही हैं। इससे पता चलता है कि कुछ तो गड़बड़ है।
केजरीवाल सरकार ने बिजली सब्सिडी करान के आदेश दिए
ऊर्जा मंत्री ने कहा कि मुख्यमंत्री अरविंद केजरीवाल ने डिस्कॉम को दी जा रही सब्सिडी का ऑडिट कराने के आदेश दिए हैं, ताकि ये पता लगाया जा सके कि कोई गड़बड़ी तो नहीं।
ऊर्जा मंत्री ने कहा कि कंट्रोलर ऑफ इंडिया और ऑडिटर जनरल (CAG) के पैनल में शामिल एजेंसिया ऑडिट करेंगी और इस संबंध में निर्देश दो से तीन दिनों में जारी किए जाएंगे।
आतिशी बोलीं- हमारे पास कोई फाइल नहीं आई
उन्‍होंने कहा कि 10 मार्च को दिल्ली के LG ने चीफ सेक्रेटरी को फाइल भेजकर कैबिनेट में बिजली को लेकर संज्ञान लेने की बात कही, लेकिन 15 दिन हो गए हैं, हमें कोई फाइल नहीं दिखाई गई है। आतिशी ने पूछा कि क्या LG,और चीफ सेक्रेटरी की बिजली कम्पनियों से सांठगांठ है। LG दफ्तर से आई फाइलों को क्यों छुपाया जा रहा है। आतिशी ने कहा कि दिल्ली के लोगों को बताना चाहती हूं कि अरविंद केजरीवाल की ये कमिटमेंट है कि यहां लोगों को 24 घंटे फ्री बिजली दी जाए।
दिल्ली में फ्री बिजली से जुड़ी ये खबर भी पढ़ें... 
दिल्ली में फ्री बिजली देने पर यू-टर्न, केजरीवाल सरकार 3 किलोवाट से ज्यादा खपत पर सब्सिडी खत्म कर सकती है
दिल्ली वालों को 200 यूनिट फ्री बिजली देने का वादा कर सत्ता में आई दिल्ली सरकार इस गर्मी में फ्री बिजली को लेकर झटका देने वाली है। दिल्ली सरकार के सूत्रों के अनुसार, 3 किलो वाट से ज्यादा बिजली खपत करने वाले उपभोक्ताओं की सब्सिडी खत्म हो सकती है। पूरी खबर पढ़ें...
दिल्ली में सभी को मुफ्त बिजली नहीं:केजरीवाल बोले- 1 अक्टूबर से सब्सिडी केवल उन्हीं लोगों को मिलेगी, जो इसकी मांग करेंगे
दिल्ली में 1 अक्टूबर से बिजली सब्सिडी केवल उन्हीं लोगों को मिलेगी, जो इसकी मांग करेंगे। दिल्ली के CM अरविंद केजरीवाल ने गुरुवार को कहा कि हम लोगों को ऑप्शन देंगे कि बिजली सब्सिडी की आपको जरूरत है या नहीं। जो लोग नहीं चाहेंगे, उन्हें बिजली की सब्सिडी नहीं मिलेगी। यानी सभी को फ्री बिजली नहीं मिलेगी। पूरी खबर पढ़ें...